J e g y z ő k ö n y v

Készült Bácsalmás Város Önkormányzata Képviselő-testületének 2019. október 10-én, 14 óra 40 perc kezdettel, Bácsalmáson, a Városháza I. emeleti polgármesteri irodában megtartott soron kívüli nyílt ülésén. 

Jelen vannak:

Németh Balázs polgármester, dr. Bakó Mária Lujza, Csémy László, Légrádi Mária, Nagy Gábor, Schaffer Tünde és Turcsányi Csaba képviselők (7 fő); 
valamint,
Patocskai Ibolya jegyző (1 fő);

Jegyzőkönyvvezető: Deák Szabina testületi ügyintéző;

Az ülésről távolmaradt: Tóth Árpád alpolgármester és Márai András képviselő (2 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 7 fő jelen van (78 %). Jegyzőkönyv-hitelesítőknek Schaffer Tünde és Csémy László képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:

265/2019. (X. 10.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Schaffer Tünde és Csémy László képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet kiegészíteni javasolja a 2. sz. előterjesztéssel, majd javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

266/2019. (X. 10.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2019. október 10-i rendkívüli nyílt ülésén az alábbi napirendi pontokat tárgyalja meg:

1. 2019. évi közbeszerzési terv 3. sz. módosítása (1. sz. előterjesztés)
2. Közbeszerzési Szabályzat módosítása (2. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

2019. évi közbeszerzési terv 3. sz. módosítása 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

267/2019. (X. 10.) Bácsalmás v. öh.

A 2019. évi közbeszerzési terv 
3. számú módosítása	Határozat

1.		Bácsalmás Városi Önkormányzat Képviselő-testülete (a továbbiakban: Képviselő-testület) a 2019. évi Közbeszerzési Terv 3. sz. módosítását az előterjesztés és a jelen határozat melléklete szerint elfogadja.

2.	A Képviselő-testület felkéri a Közös Önkormányzati Hivatalt a tervben foglaltak szükséges ütemben történő végrehajtására. 

Felelős: Németh Balázs polgármester
Határidő: folyamatos

Operatív felelős: Kerényi Tamás beruházási ügyintéző

A határozatról értesül:
- kivonattal:	1. Németh Balázs polgármester
2. Patocskai Ibolya jegyző
3. Horváth István Attila PBÜ osztályvezető
4. Kerényi Tamás beruházási ügyintéző
5. Horváth Erika projektkoordinátor
6. dr. Párczen Zoltán igazgatási és jogi ügyintéző
7. Mannhalter Péter informatikus

A 267/2019. (X. 10.) Bácsalmás v. öh. jelölésű határozat melléklete a jelen jegyzőkönyv 1. mellékleteként szerepel.

2. napirendi pont

Közbeszerzési Szabályzat módosítása 
(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

268/2019. (X. 10.) Bácsalmás v. öh.

Közbeszerzési szabályzat módosítása 	Határozat

Bácsalmás Város Önkormányzatának Képviselő-testülete (a továbbiakban: Képviselő-testület) 2019. október 10. napjától hatályos, jelen határozat mellékletét képező, módosított, egységes szerkezetű közbeszerzési szabályzatot az előterjesztés és a jelen határozat melléklete szerint elfogadja.

Határidő: azonnal
Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Kerényi Tamás beruházási ügyintéző

A Képviselő-testület nem kéri jelenteni a határozatban foglaltak végrehajtásának megtörténtét.

A 268/2019. (X. 10.) Bácsalmás v. öh. jelölésű határozat melléklete a jelen jegyzőkönyv 2. mellékleteként szerepel.


Németh Balázs polgármester – több napirendi pont nem lévén – megköszöni a részvételt, és az ülést 14 óra 50 perckor berekeszti.

K. m. f.




	Németh Balázs	Patocskai Ibolya
	polgármester	jegyző




	Schaffer Tünde	Csémy László
képviselők, jegyzőkönyv-hitelesítők



1. melléklet Bácsalmás Város Önkormányzatának Képviselő-testülete 18/2019. számú,
2019. október 10-én megtartott soron kívüli nyílt ülésének jegyzőkönyvéhez

Melléklet a 267/2019. (X. 10.) Bácsalmás v. öh. jelölésű határozathoz

BÁCSALMÁS VÁROS ÖNKORMÁNYZATA
6430 Bácsalmás, gr. Teleki J. u. 4-8
 +36 79541455   www.bacsalmas.hu   polg.hiv@bacsalmas.hu

2019. ÉVI KÖZBESZERZÉSI TERVE 
 (3. MÓDOSÍTÁS)
	Sor-szám
	A közbeszerzés tárgya
	Közbeszerzés tervezett mennyisége, megnevezése
	Közbeszerzésre irányadó eljárási rend
	Tervezett eljárás
fajtája

	A szerződés teljesítésének várható időpontja

	Nemzeti

	Kbt. 113§. szerinti nyílt eljárás
	2019.III. negyedév
	2020.III. negyedév

	5.
	Építési beruházás
	Megismételt kerítésépítés
	Nemzeti
	Kbt. 115. § szerinti nyílt eljárás
	2019. II. negyedév
	2019. III. negyedév

	6.
	Építési beruházás
	[bookmark: _Hlk21347930]BM. KP.-i Petőfi u. 60/A. Óvodafelújítás (tetőfelújítás)
	Nemzeti
	Kbt. 115. § szerinti nyílt eljárás
	2020. I. negyedév
	2020. IV. negyedév

	7.
	Építési beruházás
	[bookmark: _Hlk21347980]TOP-1.4.1-19BK1-2019-00018 Bölcsőde kialakítása Bácsalmáson

	Kbt. 115. § szerinti nyílt eljárás
	2019. IV. negyedév

Bácsalmás, 2019. október 7.
		
	Németh Balázs
	polgármester

2. melléklet Bácsalmás Város Önkormányzatának Képviselő-testülete 18/2019. számú,
2019. október 10-én megtartott soron kívüli nyílt ülésének jegyzőkönyvéhez

Melléklet a 268/2019. (X. 10.) Bácsalmás v. öh. jelölésű határozathoz

Közbeszerzési Szabályzat

A közbeszerzésekről szóló 2015. évi CXLIII. törvény (továbbiakban: Kbt.) 27. § (1) bekezdése alapján Bácsalmás Város Önkormányzat Képviselő-testülete a közbeszerzési értékhatárokat elérő beszerzésekről az alábbi Szabályzatot alkotja.

I.
A Szabályzat személyi és tárgyi hatálya

1. A Szabályzat hatálya alá tartoznak az Önkormányzat, a Bácsalmási Közös Önkormányzati Hivatal és részben önálló intézményeinek közbeszerzései.

2. A Szabályzat kiterjed a Kbt. hatálya alá tartozó árubeszerzéseire, szolgáltatás megrendeléseire, építési beruházásaira, valamint építési és szolgáltatási koncesszióira (továbbiakban együttesen: közbeszerzéseire), továbbá tervpályázati eljárásaira terjed ki

3. A beszerzési tárgyak fogalmára és a beszerzések értékének megállapítására a Kbt. rendelkezései az irányadóak.

4. A szabályzat előírásait nem kell alkalmazni azon esetekben, melyek tekintetében a Kbt.-t sem kell    
    alkalmazni, azaz a Kbt. szerinti kivételek esetén.

II.
A közbeszerzést megelőző előkészítő munkák

1. Tervezhető fejlesztési igény esetén az előzetes költségbecslés alapján az előirányzat az éves költségvetésben rendelkezésre kell, hogy álljon. Előirányzaton a nem kizárólagosan önkormányzati forrásból megvalósuló beruházások esetén az Önkormányzat által biztosítandó saját erőt (önrészt) kell érteni, amely fejlesztési költségkeret terhére, vagy hitelígérvény formájában is rendelkezésre állhat.

2. A fejlesztési igények legkedvezőbb műszaki-gazdasági megoldásának kiválasztásához szükséges előkészítő tervdokumentációk elkészíttetéséhez az Önkormányzat éves költségvetésében erre a célra szükség szerint előirányzatot biztosít.

3. Nem tervezhető fejlesztési igény esetén a közbeszerzési tervben nem szereplő közbeszerzési eljárás megindításáról, valamint a közbeszerzési terv ennek megfelelő módosításáról a Képviselő-testületnek határozatban kell döntenie.

4. A nem tervezhető közbeszerzésekkel kapcsolatos előterjesztés elkészítése a gazdasági osztályvezető, a Képviselő-testület elé jóváhagyásra való előterjesztése a polgármester feladata.

III.
A közbeszerzések tervezése, előkészítése, az eljárás dokumentálási rendje

1. A költségvetési év elején, legkésőbb március 31. napjáig éves közbeszerzési tervet kell készíteni az adott évre tervezett közbeszerzésekről. A közbeszerzési terv elfogadásáról a Képviselő-testület dönt. A közbeszerzési terv elkészítése előtt indokolt esetben lehet indítani közbeszerzési eljárást, amelyet a tervben szintén megfelelően szerepeltetni kell. 

2. A közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytatható, ha előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

3. A gazdasági osztályvezető készíti el az éves közbeszerzési tervet, amelyet jóváhagyásra a polgármester a Képviselő-testület elé terjeszt.

A közbeszerzési terv kötelező elemei:
· az ajánlatkérő neve,
· a tervezéssel érintett időszak megjelölése,
· a tervezett közbeszerzés tárgya és mennyisége
· pályázat azonosító 
· irányadó eljárásrend,
· a tervezett eljárás típusa,
· a közbeszerzési eljárás megkezdésének tervezett időpontja, 
· a szerződés teljesítésének várható időpontja vagy a szerződés időtartama,

A közbeszerzési tervet érintő döntést követően 5 munkanapon belül a gazdasági osztályvezető köteles a jogszabálynak megfelelő tervmódosítást átvezetni, és annak hatályosságáról negyedévente a költségvetés felülvizsgálata során gondoskodni.

A közbeszerzési terv megőrzéséért a jegyző felelős.

4. Az előzetes összesített tájékoztató készítésének és közzétételének kötelezettsége, illetve lehetősége vonatkozásában a Kbt-ben foglaltak szerint kell eljárni. 

5. A közbeszerzési eljárás teljes folyamatát – annak előkészítésétől az eljárás alapján kötött szerződés teljesítéséig terjedően – írásban dokumentálni kell. Ennek során nyilvántartást kell vezetni az eljárás során született dokumentumokról, minden egyes eljárási cselekményről, valamint azok eredményéről.
IV.
A közbeszerzési eljárással kapcsolatos feladat és hatáskörök, felelősségi kör és rend

1. A Bácsalmási Közös Önkormányzati Hivatal szervezeti egységeinek munkamegosztása

A közbeszerzési eljárás előkészítése és lebonyolítása érdekében 2 főből álló munkacsoportot kell létrehozni.

A közbeszerzési munkacsoport tagjait a polgármester jelöli ki, és a munkacsoport tevékenységét a jegyző felügyeli.

A Bácsalmási Közös Önkormányzati Hivatal közbeszerzési ügyintézője, és a beszerzés tárgya szerinti szakértelemmel rendelkező munkatársa/személy együttesen készíti elő és bonyolítja le – szükség szerint külső megbízott szervezet bevonásával – a közbeszerzési eljárásokat.

Amennyiben a hivatal köztisztviselői közül senki sem rendelkezik a közbeszerzés tárgya szerinti szakértelemmel, úgy polgári jogi szerződés (megbízási szerződés) útján kerül megbízásra a közbeszerzés tárgya szerinti szakértelemmel rendelkező vállalkozó, vagy gazdasági társaság az eljárásban való közreműködés érdekében.

1.1. A közbeszerzés tárgya szerinti munkatárs/személy feladata:
a) a beszerzési tárgy jellemzőinek részletes megfogalmazása (pénzügyi, műszaki, piaci paraméterek alapján),
b) az ajánlati, részvételi felhívás, dokumentáció szövegének elkészítésében való közreműködés,
c) a lehetséges ajánlattevők alkalmassági ismérveinek részletes összeállítása,
d) az elbírálás szempontjának /részszempontjainak/, értékelési módszertanának leírása,
e) részvétel az ajánlati dokumentáció szakmai részének elkészítésében és a részletes szerződési feltételek meghatározásában,
f) az ajánlattevőkkel való konzultáció, helyszíni szemle lefolytatása,
g) a beérkezett ajánlatok feldolgozásában, az értékelés döntés előkészítésében való részvétel,
h) a szerződés aláírásra való előkészítésében való részvétel,
i) az eljárás során készítendő jegyzőkönyvek, tájékoztatások szakmai részének elkészítése,
j) a szerződés teljesítésének figyelemmel kísérése, utógondozási feladatok ellátása és felkérés esetén a műszaki ellenőri teendők biztosítása.

1.2. A közbeszerzési ügyintéző feladata:
a) az ajánlati, részvételi felhívás, dokumentáció szövegének elkészítése, hirdetmények közzétételre való megküldése,
b) az elfogadott eljárásról ütemterv készítése, amely tartalmazza a Kbt. által előírt határidőket, 
c) az ajánlattevők, részvételre jelentkezők részére kötelezően megküldendő jegyzőkönyvek, összegezések, értesítések, tájékoztatások elkészítése, megküldése a Kbt-ben foglalt határidők betartása mellett, kapcsolattartás az ajánlattevőkkel, 
d) a beérkezett ajánlatok, részvételi jelentkezések átvétele, feldolgozása, értékelése és a Bíráló Bizottság elé terjesztése,
e) a Bíráló Bizottság munkájának segítése, ügyviteli feladatainak ellátása (meghívók, felkérések elkészítése stb.), a Bíráló Bizottság szakvéleményének és döntési javaslatának az ajánlatkérő elé terjesztése, ajánlatkérői döntés megszövegezése,
f) a szerződés aláírásra való előkészítése, az aláírás érdekében való eljárás, 
g) a szerződés teljesítése vagy módosítása esetén a jogszabály által megkívánt adminisztrációs feladatok ellátása,
h) az Európai Unió és a Közbeszerzési Hatóság felé fennálló, az adott közbeszerzési eljárással kapcsolatos adatszolgáltatási kötelezettségek teljesítése,
i) a közbeszerzési eljárás írásban való dokumentálása,
j) az előzetes összesített tájékoztató és az éves statisztikai összegezés elkészítése és tájékoztatás céljából a Pénzügyi és Fejlesztési Bizottság elé történő terjesztése.
k) A szerződés teljesítéséről szóló tájékoztató elkészítése, és a Kbt.-ben foglaltak szerinti közzététele.

2. Külső, megbízott lebonyolító szervezet

Külső lebonyolító szervezet igénybevétele esetén, a lebonyolító szervezet látja el az 1.2. pontban foglalt feladatokat az alábbiak kivételével:

a) a közbeszerzési ügyintéző feladatkörébe tartozik:
· az előzetes összesített tájékoztató, az éves statisztikai összegezés elkészítése és tájékoztatás céljából a Pénzügyi és Fejlesztési Bizottság elé történő terjesztése,
· a Bíráló Bizottság munkájának segítése, ügyviteli feladatainak ellátása (meghívók, felkérések elkészítése. stb), a Bíráló Bizottság döntési javaslatának az ajánlatkérő nevében eljáró személy elé terjesztése, az ajánlatkérői döntés megszövegezése,
· a nyertes ajánlattevővel megkötendő szerződés aláírása érdekében eljárás,
· a közbeszerzési eljárás írásban való dokumentálása.
· A szerződés teljesítéséről szóló értesítés megküldése a külső lebonyolító szervezet részére

3. Ajánlatkérő személye, szervezete

Az ajánlatkérő jogait és kötelezettségeit a Képviselő-testület gyakorolja.

A Bíráló Bizottság tagjainak kijelölésére, valamint a hiánypótlás meghatározására (elfogadására) a polgármester jogosult. 

A polgármestert feladatainak ellátásában akadályoztatása esetén az alpolgármester helyettesíti. Akadályoztatásnak minősül, ha az eljárási cselekmény végzésének napján a polgármester nem végez munkát – pl. szabadságon, betegállományban van, egyéb más polgármesteri elfoglaltsága miatt a település közigazgatási területén kívül tartózkodik - illetve személyében összeférhetetlenségi ok áll fenn. 

Amennyiben a beszerzés tárgya szerint érdekelt önkormányzati tulajdonú gazdálkodó szervezet ajánlattevőként részt kíván venni a közbeszerzési eljárásban és erről az eljárás megindítását megelőzően nyilatkozik, úgy, az ajánlatkérő nevében a Képviselő-testület határozatában megjelölt külső szervezet jár el. Amennyiben az ajánlatkérő nevében megbízott szervezet jár el, úgy tevékenységét a IV.2. pont szerinti feladatmegosztásnak megfelelően látja el.

A Képviselő-testület, mint ajánlatkérő:
a) dönt a közbeszerzési eljárás kiírásáról,
b) dönt az alkalmazandó eljárás fajtájáról,
c) a Bíráló Bizottság előzetes véleménye alapján jóváhagyja a részvételi, illetőleg az ajánlati felhívás, illetve egyéb hirdetmények, továbbá a dokumentáció végleges szövegét,
d) a Bíráló Bizottság szakvéleménye és döntési javaslata alapján dönt a nyertes ajánlattevő személyéről, az érvénytelenné nyilvánított ajánlatokról, névszerinti szavazással.

4. Bíráló Bizottság

Az ajánlatkérő az ajánlati felhívás, részvételi felhívás és a dokumentáció szövegtervezetének véleményezésére és az elbírálás szakmai előkészítésére legalább 5 főből álló Bíráló Bizottságot hoz létre, amely írásbeli szakvéleményt és döntési javaslatot készít az ajánlatkérő, a közbeszerzési eljárást lezáró döntést meghozó személy, vagy szervezet részére. 

A Bíráló Bizottság állandó tagjai: 
- Pénzügyi és Fejlesztési Bizottság Elnöke (tanácskozási joggal) 
- Gazdasági osztályvezető,
- 2 fő beruházási/városüzemeltetési vagy gazdasági ügyintéző,
- a közbeszerzés tárgya szerinti munkatárs/személy vagy a közbeszerzési eljárást lebonyolító szerv képviselője (ez utóbbi tanácskozási joggal). 

A képviselő testület tagja nem lehet a bírálóbizottság tagja, kizárólag tanácskozási joggal delegálható a bírálóbizottságba.
A Bíráló Bizottság elnökét a tagok maguk közül választják meg.

A Bíráló Bizottság ülésein tanácskozási joggal részt vesz a jegyző, valamint azon egyéb érdekeltek, akiknek részvételét a polgármester szükségesnek tartja.

A kijelölt Bíráló Bizottság szakmai összetételére a V. 1. pontban foglaltak az irányadóak. Tervpályázati eljárás Bíráló Bizottsága vonatkozásában a Kbt-ben és a tervpályázati eljárásra vonatkozó részletes szabályokat tartalmazó külön jogszabályban foglalt rendelkezések szerint kell eljárni.

A Bíráló Bizottság határozatképes, ha a tagjainak többsége jelen van. A szakvélemény és döntési javaslat elfogadásához a jelenlevő bizottsági tagok több mint a felének támogató szavazata szükséges.
A Bíráló Bizottság üléseiről jegyzőkönyvet kell készíteni, amelynek részét képezik a tagok indokolással ellátott bírálati lapjai, és az ajánlatokról készült, a Bizottság által jóváhagyott, hitelesített értékelési táblázat, melyek nem kötelező mintáját a 2. és 3. számú melléklet tartalmazza.

V.
A közbeszerzési eljárásban az ajánlatkérő nevében eljáró és az eljárásba bevont személyekre, szervezetekre vonatkozó közös szabályok

1. A közbeszerzési eljárás előkészítése, a felhívás és a dokumentáció elkészítése, az ajánlatok értékelése során és az eljárás más szakaszában az ajánlatkérő nevében eljáró, illetőleg az eljárásba bevont személyeknek, szervezeteknek megfelelő – a közbeszerzés tárgya szerinti, közbeszerzési, jogi, pénzügyi szakértelemmel kell rendelkezniük. 

2. Az ajánlatkérő nevében eljáró, illetőleg az eljárásba bevonni kívánt személynek, vagy szervezetnek írásban kell nyilatkoznia arról, hogy vele szemben nem áll fent a Kbt. 25. §-a szerinti összeférhetetlenség. 

3. Az eljárásban résztvevőknek írásban titoktartási nyilatkozatot kell tenniük, hogy a közbeszerzési eljárással összefüggésben tudomásukra jutott információt, üzleti titkot bizalmasan kezelik, azt harmadik személynek nem adják ki, melyek mintáját az 1. melléklet tartalmazza.

VI.
Egyéb rendelkezések

1. A beszerzéssel kapcsolatos számlák felülvizsgálatáról és a számlák kifizetéséről a gazdasági osztályvezető gondoskodik.

2. Amennyiben a beszerzés Európai Uniós támogatásból valósul meg, úgy a 2014 - 2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendeletet is alkalmazni kell a közbeszerzési eljárások lefolytatása során. 

3. Jelen szabályzatban rendezett beszerzési eljárások belső ellenőrzésére, esetenként célvizsgálatok lefolytatására a jegyző és a Pénzügyi és Fejlesztési Bizottság jogosult ellenőrző személyt (személyeket) megbízni, aki(k) a vizsgálatot a belső ellenőr munkatárs közreműködésével végzi(k).

VII.
Elektronikus Közbeszerzési Rendszer használatának leírása és a felelősségi rendek
1. Általános rendelkezések

Az elektronikus közbeszerzés részletes szabályairól szóló 424/2017. (XII. 19.) Korm. rendelet (továbbiakban: rendelet) rendelkezései értelmében 2018. április 15. napjától kötelezővé válik az Elektronikus Közbeszerzési Rendszer (továbbiakban: EKR) használata a közbeszerzési eljárások során. A rendelet 2. §-a értelmében az Ajánlatkérők és a Gazdasági szereplők között a közbeszerzési eljárással kapcsolatos minden írásbeli kommunikáció, - ha a rendelet másképp nem rendelkezik-, elektronikus úton, az EKR-ben történik a fenti időpontot követően.

Az EKR rendszer a Miniszterelnökség által üzemeltetett központi közbeszerzési nyilvántartás és a közbeszerzési eljárások elektronikus lebonyolítását támogató informatikai rendszer. Üzemeltetője a Nemzeti Elektronikus Közbeszerzési Szolgáltató és Tanácsadó Kft.

A rendszer a www.ekr.gov.hu felületen érhető el.

2. Az EKR rendszerben történő regisztráció

Az EKR rendszer használata regisztrációhoz kötött. Regisztrációra jogosultak: 
jegyző

3. Jogosultságok, szerepkörök:

Az EKR portál jogosultsági rendszere jogosultsági szerepkörökön alapul. Ezek a szerepkörök rendelhetők hozzá a rendszer felhasználóihoz, akik a szerepkörnek megfelelő funkciókhoz fémek hozzá. A rendszer által definiált szerepkörök az önkormányzat vonatkozásában:

1.) Szervezet szintű szerepkörök 
2.) Eljárás szintű szerepkörök

3.1.  Szervezet szintű szerepkörök:

· Közbeszerzési eljárást létrehozó: A szerepkörrel rendelkező felhasználó jogosult egy új közbeszerzési eljárás „indítására", azaz a közbeszerzési eljárás előkészítésének megindítására.

Közbeszerzési eljárást létrehozó szerepkörrel rendelkező felhasználó: jegyző

· Szervezet tag: Nem biztosít jogot, kizárólag a szervezethez tartozást jelenti. Szervezeti tag szerepkörrel rendelkező felhasználó: jegyző

· Szervezeti Super user: Ezen jogosultságot a szervezetet regisztráló felhasználó automatikusan megkapja. A Super user jogosult a Szervezet adatait módosítani, a Szervezethez regisztrált felhasználók jogosultságait karbantarthatja, azaz hozzárendelhet vagy elvehet tőlük szerepkört, akár eljárásonként más-más szerepkört állíthat be a felhasználóhoz, új közbeszerzési eljárást „hozhat létre", közbeszerzési tervet szerkeszthet.

Super user szerepkörrel rendelkező felhasználó: jegyző 

Az EKR rendszerhez csatlakozott felhasználók szervezeten belüli jogosultságainak karbantartásáért jegyző felelős.

A Szervezet Közbeszerzési tervének létrehozására, publikálására, módosítására a jegyző jogosult.

3.2. Eljárás szintű szerepkörök:

A Szervezet nevében eljáró személyeket eljárásonként a következők szerint kell meghatározni:

· Közbeszerzési eljárás betekintő: A közbeszerzési eljárás adatait olvasási joggal megtekintheti, kivéve az eljáráshoz tartozó üzleti titoknak minősített dokumentumokat.

· Közbeszerzési eljárást szerkesztő: A közbeszerzési eljárásban eljárási cselekményeket indíthat, kivéve az eljárás szakaszát közvetlenül módosító eljárási cselekményeket, illetve a FAKSZ ellenjegyzést.

· Közbeszerzési eljárást irányító: Jogosult az eljárás „létrehozására", szerkesztésére, illetve azon funkciók elindítására, amelyek az eljárás lefolytatása szempontjából kiemelten fontosak. Hozzárendelhet és eltávolíthat felhasználókat az eljárásra vonatkozóan és meghatározhatja az eljáráshoz tartozó szerepkörüket. Bármely eljárási cselekmény megindítására jogosult.

· FAKSZ ellenjegyző: Ezzel a szerepkörrel csak FAKSZ felhasználó rendelkezhet.

Az EKR rendszer használatára jogosultak személyében bekövetkező változásokról (pl.: munkaviszony megszűnése, egyéb ok miatt) a jogosultak munkáltatója haladéktalanul köteles értesíteni a közbeszerzési eljárást irányító személyt, aki gondoskodik a változások EKR rendszerben történő átvezetéséről (pl.: jogosultság törléséről).

Az eljárási jogok delegálása kizárólag a jegyző jóváhagyásával történhet.

4. Rendszerhasználati díj

Az EKR rendszer használatáért, közbeszerzési eljárásonként egységesen 40.000 Ft rendszerhasználati díjat kell fizetni, amely összeget az eljárást megindító felhívás EKR rendszerbe történő megküldéséig kell megfizetni.
A befizetésért felelős: jegyző 

5. Közbeszerzési terv

A rendelet alapján a közbeszerzési terv, illetve módosításai az EKR rendszerben kerülnek közzétételre, a rendelet 7. § (5) bekezdésében meghatározott minimális adattartalommal.
A közbeszerzési tervnek az alábbiakat kell tartalmaznia:
· közbeszerzés tárgya
· tervezett mennyiség
· irányadó eljárásrend
· tervezett eljárásfajta
· eljárás megindításának tervezett időpontja
· szerződés teljesítésének várható időpontja

6. Nyilatkozattétel, képviselet

Az EKR rendszerben elektronikus úton tett nyilatkozat tekintetében az Ajánlatkérő képviselője az a személy, aki a nyilatkozattételhez szükséges hozzáféréssel és jogosultsággal rendelkezik. Minden esetben a rendszert használó szervezetnek kell azt biztosítania, hogy aki az adott cselekmény megtételére a rendszerben jogosultsággal rendelkezik, az ahhoz szükséges felhatalmazással rendelkezzen, illetve annak kereteit ne lépje túl.

7. Hirdetmények feladása

A kérelmet és mellékleteiket az EKR rendszerben kell létrehozni és ezen keresztül kell beküldeni a Közbeszerzési Hatóság részére.

8. Speciális eljárási szabályok

A Kbt. 57. § (2) bek., illetve a 120. § (3) bekezdésének rendelkezései nem alkalmazhatóak az elektronikus eljárásban.

A Kbt. 66. § (4) bekezdése szerinti nyilatkozatot nem kell benyújtani az eljárás során.

Az előzetes vitarendezési kérelem benyújtása, illetve a vitarendezés során folytatott kommunikáció az EKR rendszerben történik. A tárgyalási jegyzőkönyvet az EKR rendszerben kell megküldeni.



VIII.
Záró rendelkezések

1. Jelen Közbeszerzési Szabályzat 2019. október 10-én napján lép hatályba, rendelkezéseit a hatálybalépés után megkezdett beszerzésekre kell alkalmazni. 
2. Jelen Közbeszerzési Szabályzat hatályba lépésével egy időben a 2017. március 16-tól hatályos szabályzat hatályát veszti. 

Bácsalmás, ……………

	………………………………..	………………………………..
	Németh Balázs 	Patocskai Ibolya
	Bácsalmás város	Bácsalmási Közös Önkormányzati Hivatal		polgármestere	jegyzője

									1. sz. melléklet


Ö S S Z E F É R H E T E T L E N S É G I   É S  T I T O K T A R T Á S I

N Y I L A T K O Z A T
                 
Alulírott …………………………………

Mint a ……………………. ajánlatkérő által a „…………………………” tárgyában lefolytatásra kerülő közbeszerzési eljárás tekintetében kijelentem, hogy velem szemben a közbeszerzésekről szóló 2015. évi CXLIII. törvény (a továbbiakban: Kbt.) 25. §-ában foglalt kizáró körülmények, összeférhetetlenségi okok nem állnak fenn.
Az összeférhetetlenség hivatkozott szabályait az alábbiak szerint megismertem:

25. § (1) Az ajánlatkérő köteles minden szükséges intézkedést megtenni annak érdekében, hogy elkerülje az összeférhetetlenséget és a verseny tisztaságának sérelmét eredményező helyzetek kialakulását.
(2) Összeférhetetlen és nem vehet részt az eljárás előkészítésében és lefolytatásában az ajánlatkérő nevében olyan személy vagy szervezet, amely funkcióinak pártatlan és tárgyilagos gyakorlására bármely okból, így különösen gazdasági vagy más érdek vagy az eljárásban részt vevő gazdasági szereplővel fennálló más közös érdek miatt nem képes.
(3) Összeférhetetlen és nem vehet részt az eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként
a) az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet,
b) az a szervezet, amelynek
ba) vezető tisztségviselőjét vagy felügyelőbizottságának tagját,
bb) tulajdonosát,
bc) a ba)-bb) pont szerinti személy közös háztartásban élő hozzátartozóját az ajánlatkérő az eljárással vagy annak előkészítésével kapcsolatos tevékenységbe bevonta,
ha közreműködése az eljárásban a verseny tisztaságának sérelmét eredményezheti.
(4) A (3) bekezdésben foglaltak mellett - a nyilvánosan működő részvénytársaság kivételével - összeférhetetlen és nem vehet részt az eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként
a) a köztársasági elnök,
b) az Országgyűlés elnöke, alelnöke,
c) a Kormány tagja,
d) a Kúria elnöke, az Országos Bírósági Hivatal elnöke,
e) a legfőbb ügyész,
f) az Alkotmánybíróság elnöke,
g) az Állami Számvevőszék elnöke,
h) a Közbeszerzési Hatóság, az Egyenlő Bánásmód Hatóság, a Gazdasági Versenyhivatal, a Nemzeti Adatvédelmi és Információszabadság Hatóság, a Nemzeti Választási Iroda, a Központi Statisztikai Hivatal, az Országos Atomenergia Hivatal, a Szellemi Tulajdon Nemzeti Hivatala, a Nemzeti Adó- és Vámhivatal, a Nemzeti Kutatási, Fejlesztési és Innovációs Hivatal, a Nemzeti Média- és Hírközlési Hatóság, a Magyar Energetikai és Közmű-szabályozási Hivatal vezetője, vagy
i) a Magyar Nemzeti Bank elnöke
j)-m) 
tulajdonában, vagy az a)-i) pont szerinti személlyel közös háztartásban élő hozzátartozója tulajdonában álló szervezet.

Egyúttal kijelentem, hogy a fenti közbeszerzési eljárás során tudomásomra jutott, a Kbt. 44. §-ában és a Polgári Törvénykönyv 2:47. § - ban így meghatározott üzleti titkot megőrzöm.

……………….., ……………….

							……………………………………


2. sz. melléklet
BÍRÁLATI LAP
A beszerzés tárgya:
A bíráló bizottsági tag neve:

A bíráló bizottsági tag döntési javaslata az ajánlatok elbírálásáról készült értékelési táblázat alapján:

Indokolása:

Bácsalmás, ……………………..
[bookmark: _GoBack]
A bíráló bizottsági tag aláírása



 

3. sz. melléklet

ÉRTÉKELÉSI TÁBLÁZAT                                                          


	AJÁNLATTEVŐK
	ELBÍRÁ-LÁSI RÉSZ-ÉS ALSZEM-PONT 1
	PONT
	ELBÍRÁ-LÁSI RÉSZ-ÉS ALSZEM-PONT 2
	PONT
	ELBÍRÁ-LÁSI RÉSZ-ÉS ALSZEM-PONT 3
	PONT
	ELBÍRÁ-LÁSI RÉSZ-ÉS ALSZEM-PONT 4

	STB…
	
	
	
	
	
	
	
	
	
	
	

	
	
	
	
	
	
	
	
	
	
	
	

	SÚLYSZÁM
	
	
	
	
	
	
	
	
	
	
	



Az értékelés módszere:
Értékelés elkészítése: 20 …………..
Az értékelést készítő megnevezése:

A Bíráló Bizottsági tagok aláírása:




	4. sz. melléklet

Bácsalmás Város Önkormányzata és Intézményei közbeszerzési eljárásai során alkalmazandó belső felelősségi rendjének szabályai

Közbeszerzési eljárás megindítása:

A közbeszerzési eljárás megindítására a közbeszerzési szabályzatban megjelölt személy/szervezet jogosult és a nevében eljáró személy az, aki felelősséggel tartozik azért, hogy:
· a közbeszerzések során ajánlatkérő a Kbt. rendelkezései szerint járjon el, 
· a közbeszerzési eljárás megindítására a közbeszerzéshez szükséges anyagi fedezet biztosításával kerüljön sor, 
· az értékhatár figyelembevételével megfelelő eljárási rendet alkalmazza az ajánlatkérő. 

Közbeszerzési terv

A közbeszerzési terv elkészítésért az önkormányzati és hivatali beszerzések esetében a Gazdasági osztályvezető a felelős. 

Az önkormányzati és hivatali beszerzések esetében a Polgármester felelős azért, hogy az elfogadásra kerülő közbeszerzési terv szakmailag megalapozott és teljes körű legyen.  

Bíráló Bizottság 

Megfelelő szakértelem és a Kbt-ben meghatározott összeférhetetlenségi szabályok figyelembevételével a Bíráló Bizottság létrehozása az ajánlatkérő felelőssége.

Bizottság elnökének feladata és felelőssége 
· a bizottság munkájának megszerzése, irányítása, 
· a bizottság tagjaival kapcsolatos összeférhetetlenség vizsgálata, szükség esetén a bizottsági tag visszahívásának és új tag megbízásának kezdeményezése,
· a bizottsági határozatok megfogalmazásakor törvényességi és szakmai követelmények érvényesítése, 
· az eljárást lezáró döntés előkészítése, illetve írásbeli szakvélemény előterjesztése. 

Bizottsági tagok feladatai és felelőssége 
· megbízás alapján bizottsági ülésen való részvétel, akadályoztatás esetén a távolmaradás okának bejelentése
· a közzétett elbírálási szempontok alapján a benyújtott ajánlatok értékelése és a szavazásra feltett kérdésekben - álláspontjukat indokolva - szavazás, illetve nyilatkozat megtétele, 
· a bizottság elnöke által felvett - a bíráló bizottság munkáját segítő kérdésekre a legjobb tudásuk szerinti válaszadás,
· összeférhetetlenségi és titoktartási nyilatkozat megtétele és aláírása.

Döntéshozatal

A Bíráló Bizottság Elnökének felelőssége az eljárásban rögzített határidő betartásával az ajánlatok elbírálásának befejezésekor az írásbeli összegzés készítése.
A Polgármester, valamint a Jegyző felelős azért, hogy az eljárást lezáró döntés meghozatalánál a törvényi előírások érvényesüljenek.
Az eredmény közlése 

Az ajánlatkérő nevében eljáró személy/szervezet felelőssége a Kbt-ben rögzített eljárási határidők betartásával a közbeszerzési eljárás eredményének közlése az ajánlattevőkkel/részvételre jelentkezőkkel. 

Egyéb 

A Jegyző és a Pénzügyi és Fejlesztési Bizottság hatáskörébe tartozik a közbeszerzési eljárások szabályszerű lefolytatása ellenőrzésének elrendelése, a szabálytalan vagy a közbeszerzési eljárás tisztaságát sértő esetek kivizsgálása és a szükséges intézkedések megtétele.  

A jogvitákban az ajánlatkérőt a Bíráló Bizottság Elnöke képviseli, de a jogkövetkezmény viselése az ajánlatkérőt terheli. 

A közbeszerzési szabályzatban foglaltak megsértése esetén a felelősség megállapítása, csak a felróhatóságon alapulhat. 

Amennyiben a Közbeszerzési Hatóság Közbeszerzési Döntőbizottsága, a felelősségi rend alapján konkrét személlyel szemben bírság kiszabásáról intézkedik, a bírság megfizetését az ajánlatkérő átvállalja. 

Amennyiben a felróható magatartás egyben kártérítési, vagy fegyelmi felelősséget alapoz meg, úgy ezen eljárások lefolytatásától nem lehet eltekinteni.  

A közbeszerzési eljárás során közreműködő szaktanácsadó, szakértő, illetve a közbeszerzési eljárás lebonyolítására felkért bonyolító, az általa konkrét közbeszerzési eljárásban okozott károkért a polgári jog általános szabályai alapján felel.    


